Komission asetus (ETY) N:o 232/82, annettu 29 päivänä tammikuuta 1982, rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta



Virallinen lehti nro L 022 , 30/01/1982 s. 0053 - 0055

Espanjank. erityispainos: Luku 03 Nide 24 s. 0180

Portugalink. erityispainos: Luku 03 Nide 24 s. 0180

Suomenk. erityispainos Alue 3 Nide 14 s. 0214

Ruotsink. erityispainos Alue 3 Nide 14 s. 0214



KOMISSION ASETUS (ETY) N:o 232/82, annettu 29 päivänä tammikuuta 1982, rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (), sellaisena kuin se on viimeksi muutettuna Kreikan liittymisasiakirjalla, ja erityisesti sen 10 artiklan 3 kohdan, sekä katsoo, että komission asetuksen (ETY) N:o 1725/79 (), sellaisena kuin se on viimeksi muutettuna asetuksella (ETY) N:o 3474/80 (), 1 artiklassa säädetään seokseen aiemmin lisätylle rasvattomalle maitojauheelle myönnettävästä tuesta; teknisen kehityksen huomioon ottamiseksi tätä mahdollisuutta olisi laajennettava siten, että se koskisi myös seokseen aiemmin lisättyä rasvatonta maitoa, asetuksen (ETY) N:o 1725/79 2 artiklassa rajoitetaan mainitun asetuksen 3 artiklan mukaisesti denaturoitavaksi tarkoitetun ja tukeen oikeutetun rasvattoman maitojauheen määriä kuukausikohtaisesti joko kalenterivuoden 1975 vastaavan kuukauden aikana denaturoidun määrän perusteella tai viiden määritetyn kuukauden keskiarvon perusteella; saatu kokemus osoittaa, että on perusteltua yksinkertaistaa laitoskohtaisten enimmäismäärien vahvistusmenettelyä; tämän vuoksi on ilmeisen aiheellista ilmoittaa tästä lähtien vuotuinen enimmäismäärä, samassa artiklassa säädetään, että mainitun artiklan 1 kohdassa säädetyn määrän ylittävä denaturoitu määrä voidaan ainoastaan jalostaa porsaiden rehuiksi; siipikarja-alan tarpeiden huomioon ottamiseksi olisi laajennettava kyseisen jauheen käyttötarkoitusta, jotta sitä voitaisiin käyttää siipikarjan rehuihin, selvyyden vuoksi kyseisessä asetuksessa olisi viitattava yhteisön määritysmenetelmistä rehujen virallista tarkastusta varten annettuihin komission direktiiveihin, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1725/79 seuraavasti: 1. Korvataan 1 artiklan 3 kohdan johdantokappale seuraavasti: "3. Aiemmin seokseen lisätylle, tukeen oikeutetulle rasvattomalle maidolle tai rasvattomalle maitojauheelle voidaan kuitenkin myöntää tukea, jos seos on käytetty 4 artiklan 1 kohdassa tarkoitettujen rehuseosten valmistukseen eikä seos sisällä näin käytettäessä muita aineita kuin:". 2. Korvataan 2 artikla seuraavasti: "2 artikla 1. Rasvattomalle maitojauheelle, joka on denaturoitu 3 artiklan mukaisesti, myönnettävää tukea maksetaan ainoastaan määrille, jotka eivät ylitä kalenterivuoden kuluessa ja 1 päivästä tammikuuta 1982 alkaen yli 30 prosentilla kalenterivuoden 1975 aikana kyseisen laitoksen denaturoiman rasvattoman maitojauheen määrää, joka on vahvistettu 3 artiklassa tarkoitetulla valvonnalla. 2. Toimivaltainen viranomainen voi myöntää laitokselle tämän pyynnöstä denaturoidun rasvattoman maitojauheen enimmäismäärän, joka johtuu 1 kohdan soveltamisesta, lisäksi tai sen sijaan erityisen vuotuisen enimmäismäärän, joka on tarkoitettu yksinomaan jalostettavaksi porsaiden ja/tai siipikarjan rehuiksi tähän tarkoitukseen hyväksytyssä laitoksessa sen jäsenvaltion alueella, jossa denaturointi tapahtuu. Tämä erityinen määrä voidaan myöntää ainoastaan laitokselle, joka sitoutuu: a) pitämään tavarakirjanpitoa, josta ilmenee tämän kohdan mukaisesti denaturoidun rasvattoman maitojauheen ostajien nimet ja osoitteet siltä osin kuin laitos ei ole itse jalostanut kyseistä maitojauhetta porsaiden ja/tai siipikarjan rehuiksi; b) huolehtimaan aina jälleenmyydessään denaturoitua rasvatonta maitojauhetta, että myyntisopimuksiin sisältyy: - velvoite jalostaa maitojauhe porsaiden ja/tai siipikarjan rehuiksi ensimmäisen kohdan mukaisesti, ja - tarvittaessa velvoite pitää a alakohdassa tarkoitettua tavarakirjanpitoa. Ensimmäisessä alakohdassa tarkoitetuksi laitokseksi voidaan hyväksyä ainoastaan laitos, joka: a) sitoutuu pitämään pysyvästi kirjaa käytettyjen raaka-aineiden alkuperästä, käytetyistä määristä sekä saatujen tuotteiden määristä ja koostumuksesta; ja b) ilmoittaa suostuvansa kyseisen jäsenvaltion määräämiin tarkastustoimenpiteisiin erityisesti siltä osin, kuin on kyse a alakohdassa tarkoitetusta kirjanpidosta. Hyväksyntä peruutetaan, jos havaitaan säännösten vakava laiminlyönti. 3. Jos jäsenvaltio soveltaa 2 kohtaa, sen on tällöin: a) käytettävä kansallisessa lainsäädännössään vahvistettua porsaiden ja/tai siipikarjan rehujen määritelmää tai määritelmiä taikka, jos niitä ei ole, määriteltävä itse niiden ominaisuudet; b) myöntäessään kyseisiä erityisiä vuotuisia määriä noudatettava asetuksen (ETY) N:o 804/68 31 artiklan mukaisesti tehdyn tutkimuksen tuloksena saatuja kokonaismäärien rajoja."3. Korvataan 4 artiklan 4 kohdan johdantokappale seuraavasti: "4. Edellä 1 kohdassa tarkoitetun rehuseoksen valmistukseen voidaan käyttää seokseen sekoitettua rasvatonta maitoa tai rasvatonta maitojauhetta ainoastaan, kun:". 4. Korvataan 9 artiklan 2 kohdan toinen alakohta seuraavasti: "Edellä olevan 2 artiklan 2 ja 3 kohdan mukaisesti denaturoitua rasvatonta maitojauhetta koskevan tuen maksaminen edellyttää, että edunsaaja osoittaa toimivaltaista viranomaista tyydyttävällä tavalla, että hän on: a) joko jalostanut kyseisen denaturoidun rasvattoman maitojauheen määrän porsaiden ja/tai siipikarjan rehuiksi; tai b) myynyt kyseisen määrän ostajalle 2 artiklan 2 kohdan toisen alakohdan b alakohdan säännösten mukaisesti."5. Korvataan liite II tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä tammikuuta 1982. Komission puolesta Poul DALSAGER Komission jäsen () EYVL N:o L 148, 28.6.1968, s. 13 () EYVL N:o L 199, 7.8.1979, s. 1 () EYVL N:o L 363, 31.12.1980, s. 50 LIITE "LIITE II Tarkastuksesta vastaavan viranomaisen nimi: Kyseisen yrityksen tunnistamista helpottavia merkintöjä: Tarkastuspäivä: >TAULUKON PAIKKA> Paikka ja aika: Vastuuhenkilön allekirjoitus:"